* La informació que aquí presentes sols serà utilitzada per a completar el tràmit.
* La comissió avaluadora ha de tenir la suficient informació per a poder analitzar les teves aportacions.
* S'ha de garantir la privacitat de les dades de terceres persones.

| **Aportació A. Contingut digital** | | |
| --- | --- | --- |
| Insereix aquí l’enllaç **públic**.   * Enllaç: | | |
| Enllaç a un contingut digital de creació pròpia (o adaptació d’un altre existent) que sigui accessible i inclusiu, atengui les diferències personals d’aprenentatge d’un grup classe i incentivi la motivació i el compromís actiu de l’alumnat (descriptors 6, 7, 8, 9, 10, 11, 18, 19, 20). | | |
| ***La teva aportació ha de verificar aquests mínims:*** | | |
| En el contingut digital presentat es pot trobar el nom, el correu electrònic o qualsevol altre **indicatiu d’autoria**. Recorda que l'accés al contingut digital ha de ser un **enllaç públic**; així, si facilites l'adreça d'un Entorn Virtual d'Aprenentatge (Classroom, Moodle, etc.) s'hi ha de poder accedir com a convidat. | | |
| Per atendre a les diferències personals de l'aprenentatge, pots triar una de les opcions següents:  OPCIÓ A) El contingut digital serveix per presentar la informació per part del professorat en diferents formats: text, vídeo, àudio, material interactiu, etc. (**mínim 2 formats diferents**).  OPCIÓ B) El contingut digital planteja una activitat (real o hipotètica) a l’alumnat, on apareix una pregunta/producte final, donant la informació necessària, en què se li ofereix la possibilitat que pugui respondre a través del mitjà digital que consideri: escrit, oral, audiovisual, artístic, entre altres. | | |
| El contingut digital presentat suscita la **curiositat** amb reptes, desafiaments o connecta amb els **interessos** i la realitat de l**'alumnat**. | | |

| **Aportació B. Avaluació** | | |
| --- | --- | --- |
| Insereix aquí les captures de pantalla (resolució mínima per poder validar l’aportació). | | |
| Ús de les tecnologies digitals per avaluar els processos d’ensenyament-aprenentatge (captures de pantalla del quadern del professorat del GestIB, EVA, fulls de càlcul, etc.) (descriptors 14, 15, 16 i 17). | | |
| ***La teva aportació ha de verificar aquests mínims:*** | | |
| La **resolució** de la captura de pantalla permet visualitzar el seu contingut perfectament. | | |
| Les tecnologies digitals utilitzades per avaluar són les facilitades per l’**administració educativa o pels titulars del centre** (cal prioritzar l'ús del GestIB, tot i que s'acceptaran eines i instruments d'avaluació digital com ara fulls de càlcul). | | |

| **Aportació C. Competència digital de l’alumnat** |
| --- |
| Escriu aquí les actuacions. |
| Segons el currículum i el Marc de Competència digital l’alumnat ha de desenvolupar la seva pròpia competència digital. Es tracta que puguin resoldre problemes quotidians amb la tecnologia, fer un ús responsable i crític de les tecnologies digitals, adoptar estratègies de seguretat i de netiqueta, disposar d’eines d’educació mediàtica per a detectar notícies falses, aprendre a cercar a la xarxa i a tenir en compte el respecte per l’autoria. Explica 4 actuacions que duries a terme per a treballar aquests exemples amb el teu alumnat (descriptors 21, 22, 23, 24, 25). |
| ***La teva aportació ha de verificar aquests mínims:*** |
| Verifica que s’han argumentat les **4 actuacions** diferents per poder-les avaluar. |
| Una de les actuacions fa referència a l’**ús responsable i crític** de les tecnologies digitals. |
| Una de les actuacions fa referència al desenvolupament de les **estratègies de seguretat** aplicables per part de l’alumnat. |
| Una de les actuacions fa referència al desenvolupament de l’**educació mediàtica**, com ara la detecció de notícies falses, etc. |

| **Aportació D. Recursos educatius** |
| --- |
| Insereix aquí els enllaços **públics**.   * Enllaç 1: * Enllaç 2 * Enllaç 3: |
| Aporta 3 enllaços de llocs web on puguis trobar recursos educatius, a ser possible amb llicències Creative Commons. (descriptors 6 i 7) |
| ***La teva aportació ha de verificar aquests mínims:*** |
| Verifica que s’han presentat **3 enllaços** accessibles. |
| Verifica que cada un dels enllaços condueix a **diferents recursos educatius** |

| **Aportació E. Compromís professional** |
| --- |
| Insereix aquí les captures de pantalla (resolució mínima per poder validar l’aportació). |
| Captura de pantalla on es pugui observar que s’utilitza el correu corporatiu per enviar missatges a les famílies per fer el seguiment del rendiment acadèmic de l’alumnat, convocar-los a una reunió, informar d’una sortida, etc. O, captura de pantalla on es pugui observar que s’empren les eines de coordinació docents per fer tasques de seguiment acadèmic de l’alumnat; com ara, captura de pantalla acta GestIB, convocatòria videoconferència, utilització de calendaris o d’altres. (descriptors 1 i 2). |
| ***La teva aportació ha de verificar aquests mínims:*** |
| La **resolució** de la captura de pantalla permet visualitzar el seu contingut perfectament. |
| Les tecnologies digitals utilitzades són les **facilitades per l’administració educativa o pels titulars del centre** |

| **Aportació F. Identificació digital** | No cal fer cap aportació. |
| --- | --- |

| **Aportació G. Altres** |
| --- |
| Identifica els [descriptors](https://drive.google.com/file/d/125jTG1yyL9Stk78wZpXT4GgVvW-oZbog/view) que vols validar per cadascuna de les aportacions d’aquest apartat: |
| Insereix aquí les aportacions fent referència, per cada una d’elles, al/s descriptor/s que vols que s'avaluï/n |
| Altres aportacions proposades pel docent. Documentació alternativa que recopila les bones pràctiques del docent durant l’exercici de la seva professió i no s’ajusten a les aportacions presentades, reflexió sobre aspectes tècnics o metodològics de la pràctica docent digital. |
| ***La teva aportació ha de verificar aquests mínims:*** |
| **Indicar els descriptors** per cadascuna de les aportacions (no s’avaluarà cap aportació que no indiqui el/s descriptor/s a què correspon/en). |